C 257/48
EL
Επίσημη Εφημερίδα της Ευρωπαϊκής Ένωσης
4.7.2022
Προσφυγή της 19ης Μαΐου 2022 — PB κατά SRB (Υπόθεση T-293/22) (2022/C 257/62) Γλώσσα διαδικασίας: η γαλλική Διάδικοι Προσφεύγων: PB (εκπρόσωπος: N. de Montigny, δικηγόρος) Καθού: Ενιαίο Συμβούλιο Εξυγίανσης (SRB) Αιτήματα Ο προσφεύγων ζητεί από το Γενικό Δικαστήριο: — να ακυρώσει την απόφαση της προέδρου του SRB της 16ης Ιουλίου 2021, περί μη ανακατατάξεως του προσφεύγοντος κατά το πέρας της περιόδου ανακατατάξεων του 2021· — εφόσον το κρίνει αναγκαίο, να ακυρώσει την απόφαση του SRB της 14ης Φεβρουαρίου 2022 με την οποία απορρίφθηκε η διοικητική ένσταση που υπέβαλε ο προσφεύγων στις 15 Οκτωβρίου 2021 κατά της απόφασης περί μη ανακατατάξεώς του· — να καταδικάσει το καθού στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής του, ο προσφεύγων προβάλλει επτά λόγους ακυρώσεως. 1.
Με τον πρώτο λόγο προβάλλεται παράβαση των διαδικαστικών κανόνων που εφαρμόζονται στο πλαίσιο της διαδικασίας ανακατατάξεων όπως προβλέπεται από το άρθρο 5 των γενικών εκτελεστικών διατάξεων του άρθρου 54 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (στο εξής: ΓΕΔ). 2.
Με τον δεύτερο λόγο προβάλλεται εσφαλμένη ανάλυση του άρθρου 4 των ΓΕΔ και εσφαλμένη εκτίμηση των επιπέδων ευθύνης σε σχέση με τα καθήκοντα και όχι με τον βαθμό. 3.
Με τον τρίτο λόγο προβάλλεται παράβαση των διαδικαστικών κανόνων της μεικτής επιτροπής ανακατατάξεων και της υποχρέωσης κατάρτισης έκθεσης για κάθε περίοδο αξιολογήσεως. 4.
Με τον τέταρτο λόγο προβάλλεται προσβολή του δικαιώματος πρόσβασης στα έγγραφα και παραβίαση των αρχών της διαφάνειας, της προβλεψιμότητας και της ασφάλειας δικαίου, καθώς και μεροληψία, τουλάχιστον από αντικειμενική άποψη, λόγω της έλλειψης πληροφόρησης σε πλείονα στάδια της διαδικασίας. 5.
Με τον πέμπτο λόγο προβάλλονται παράβαση της υποχρέωσης αιτιολογήσεως και σφάλματα στον κατάλογο των παραμέτρων που εκτιμήθηκαν. 6.
Με τον έκτο λόγο προβάλλεται παράβαση του παραρτήματος II των ΓΕΔ και του μέσου όρου που τέθηκε ως στόχος. 7.
Με τον έβδομο λόγο προβάλλεται πρόδηλο σφάλμα κατά την εκτίμηση του φακέλου του προσφεύγοντος, των προσόντων του και της αρχαιότητάς του σε σχέση με συναδέλφους της ίδιας Διευθύνσεως.
Προσφυγή της 20ής Μαΐου 2022 — Crush Series Publishing κατά EUIPO — Mediaproduccion (The Crush Series) (Υπόθεση T-295/22) (2022/C 257/63) Γλώσσα του δικογράφου της προσφυγής: η αγγλική Διάδικοι Προσφεύγουσα: Crush Series Publishing s.r.o. (Πράγα, Τσεχική Δημοκρατία) (εκπρόσωπος: D.-M.
Belciu, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Mediaproduccion SLU (Βαρκελώνη, Ισπανία)